
ОБЩИНСКИ СЪВЕТ – ВРАЦА 
ПРЕДЛОЖЕНИЕ
от  Румен Петков и Ирина Иванова
Общински съветници в Общински съвет – Враца 

Относно: Приемане на Наредба за изменение и допълнение на Наредба за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № 278/30.10.2012 г. на ОбС – Враца е приета Наредба за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца, която впоследствие е изм. и доп. с Решение № 501 по Протокол № 36/27.06.2017 г. на Общински съвет – Враца,  изм. и доп. с Решение № 639 по Протокол № 43/28.11.2017 г. на Общински съвет – Враца. 

Със същата Наредба е създаден регламент, касаещ изискванията, които се поставят към пътниците и превозвача „Тролейбусен транспорт – Враца“ ЕООД  на територията на община Враца, включително и за пренос на ръчен багаж. 
Съгласно чл. 8 от Наредбата пътник с редовен превозен документ има право да превозва безплатно ръчен багаж с размери на чантата в сантиметри до 60/40/40.  
След множество сигнали от граждани се установи, че  тази разпоредба  в настоящият момент е се тълкува противоречиво от гражданите и проверяващите поради използването на пазарски чанти, монтирани към съоръжение за носене с колеца и дръжка, каквито не са съществували на пазара когато е приета Наредбата и създаден този регламент през 2012 г. И макар и текста изрично да посочва, че се измерва само чантата, то поради обстоятелството, че контрольорите измерват и съоръжението, на което е поставена за улеснение на носенето чрез возене на колелца, е необходимо създаденият регламент да бъде пояснен с промяна в Наредбата.

В тази връзка предлагаме изменение в чл. 8, ал.1 от Наредба за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца с приложения Проект за Наредба за изменение и допълнение на Наредба за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца.
За прилагане на изменението на Наредбата не са необходими допълнителни финансови и други средства в бюджета на Община Враца. 

С оглед изискването на чл. 28, ал. 2 от Закона за нормативните актове следва да посоча, че проектът в съответствие с Европейската харта за местно самоуправление, директивите на Европейската общност, свързани с тази материя и не противоречат на норми от по-висока йерархия и на европейското законодателство.

   Приложение: съгласно текста.

Относно: Приемане на Наредба за изменение и допълнение на Наредба за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца
ОБЩИНСКИ СЪВЕТ
На основание чл. 21, ал. 1, т. 23 и ал. 2 от ЗМСМА, във връзка с чл. 26, ал. 3 и ал. 4 от ЗНА и чл. 77, ал. 2 от Правилника за организацията и дейността на Общински съвет-Враца, неговите комисии и взаимодействието му с общинска администрация и при мотиви, изложени в предложението
РЕШИ:
Приема Наредба за изменение и допълнение на Наредба за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца (приета с решение № 278 / 30.10.2012г. на ОбС - Враца; изм. и доп. с Решение № 501 по Протокол № 36/27.06.2017 г. на Общински съвет – Враца,  изм. и доп. с Решение № 639 по Протокол № 43/28.11.2017 г. на Общински съвет – Враца), съгласно приложението, неразделна част от настоящото решение.
Вносител:
Румен Петков

Ирина Иванова
Общински съветник в Общински съвет – Враца
 Приложение 1
НАРЕДБА за изменение  и допълнение на НАРЕДБА 

ЗА ПРЕВОЗ НА ПЪТНИЦИ И УСЛОВИЯ ЗА ПЪТУВАНЕ С ПРЕВОЗНИ СРЕДСТВА, СОБСТВЕНОСТ НА „ТРОЛЕЙБУСЕН ТРАНСПОРТ – ВРАЦА” ЕООД НА ТЕРИТОРИЯТА НА ОБЩИНА ВРАЦА
(Загл. изм. с Решение № 501 по Протокол № 36/27.06.2017 г. на Общински съвет – Враца)
 (приета с решение № 278 / 30.10.2012г. на ОбС - Враца; изм. и доп. с Решение № 501 по Протокол № 36/27.06.2017 г. на Общински съвет – Враца,  изм. и доп. с Решение № 639 по Протокол № 43/28.11.2017 г. на Общински съвет – Враца)
§1. В чл. 8  ал. 1 след текста „размери на чатнатата“ се поставя препинателен знак „запетая“ и се добавя текста „без съоръжението за превоз и носене – тип пазарска количка,“
     След изменението текстът на чл. 8, ал.1 от Правилника придобива следната редакция:
Чл. 8. (1) Пътник с редовен превозен документ има право да превозва безплатно ръчен багаж с размери на чантата, без съоръжението за превоз и носене – тип пазарска количка, в сантиметри до 60/40/40. Багаж с по-големи размери от посочените се таксува за всеки отделен пакет с билет за еднократно пътуване (предварително закупен или закупен от водача).
